Gedagte vir die dag: GeduldFoto: Pixabay.com My sterkte, op U wag ek, want U, o God, is my skuilplek. (Psalm 59:10) Die enigste manier om geduld te ontwikkel, is om in ’n posisie te wees waar jy dit nodig het. Dit voel dalk of jy vasgevang is in omstandighede wat nooit verander nie omdat God wil hê jy moet leer om Hom te vertrou in hierdie oorgangstyd. God sal jou omstandighede verander wanneer dit sy volmaakte tyd is om dit te doen, en wanneer God se tyd reg is, sal die tydsberekening ook vir jou perfek wees. Jou tyd in hierdie wagtyd is nie vermors as jy God dien net daar waar jy is nie. Waarvoor vra God moet jy wag?